CELEX: 32006Q1219(01)
Language: el
Date: 2006-06-26 00:00:00
Title: Απόφαση αριθ. 1/98 της κοινής εποπτικής αρχής της Εuropol, της 26ης Ιουνίου 2006 , για την τροποποίηση τoυ εσωτερικoύ της καvovισμoύ

19.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/13
            
         
      ΑΠΌΦΑΣΗ ΑΡΙΘ. 1/98 ΤΗΣ ΚΟΙΝΉΣ ΕΠΟΠΤΙΚΉΣ ΑΡΧΉΣ ΤΗΣ ΕUROPOL
   
   της 26ης Ιουνίου 2006
   για την τροποποίηση τoυ εσωτερικoύ της καvovισμoύ
   (2006/C 311/04)
   Η ΚΟIΝΗ ΕΠΟΠΤIΚΗ ΑΡΧΗ,
   Έχovτας υπόψη:
   τη Σύμβαση για τηv ίδρυση Ευρωπαϊκής Αστυvoμικής Υπηρεσίας (Σύμβαση Εuropol) (1),
   την πράξη αριθ. 1/1999 της Κοινής Εποπτικής Αρχής της Εuropol, της 22ας Απριλίου 1999, για τη θέσπιση του εσωτερικού της κανονισμού (2), και ιδίως το άρθρο 32,
   Εκτιμώvτας ότι στov εσωτερικό καvovισμό της Κοινής Εποπτικής Αρχής θα πρέπει να εισαχθούν λεπτομερείς κανόνες για την πρόσβαση του κοινού στα έγγραφά της,
   ΑΠΟΦΑΣΙΖΕΙ:
   Άρθρο 1
   Ο εσωτερικός κανονισμός της Κοινής Εποπτικής Αρχής τροποποιείται σύμφωνα με τις διατάξεις του παρόντος άρθρου.
   
               1)
            
            
               Το άρθρο 6, παράγραφος 4, αντικαθίσταται από το εξής κείμενο:
               «4.   Οι συνεδριάσεις της Κοινής Εποπτικής Αρχής δεν είναι δημόσιες. Ωστόσο, παρέχεται στο κοινό πρόσβαση στα έγγραφα της Κοινής Εποπτικής Αρχής σύμφωνα με το άρθρο 6α.».
            
         
               2)
            
            
               Παρεμβάλλεται το ακόλουθο άρθρο:
               «Άρθρο 6α
               Πρόσβαση του κοινού στα έγγραφα
               1.   Κάθε φυσικό ή νομικό πρόσωπο έχει δικαίωμα πρόσβασης σε έγγραφα της Κοινής Εποπτικής Αρχής, υπό την επιφύλαξη των αρχών, όρων και περιορισμών που καθορίζονται στο παρόν άρθρο.
               2.   Τα έγγραφα που αφορούν προσφυγές ενώπιον της επιτροπής που συγκροτείται σύμφωνα με το άρθρο 24, παράγραφος 7, της σύμβασης εξαιρούνται από τις διατάξεις του παρόντος άρθρου.
               3.   Υπό την επιφύλαξη των παραγράφων 4 και 5, τα έγγραφα καθίστανται προσιτά στο κοινό είτε κατόπιν γραπτής αίτησης είτε απευθείας σε ηλεκτρονική μορφή.
               4.   Η Κοινή Εποπτική Αρχή αρνείται την πρόσβαση σε έγγραφο, όταν η άρνηση αυτή είναι απαραίτητη:
               
                           α)
                        
                        
                           για την προστασία της ασφάλειας και της δημόσιας τάξης των κρατών μελών ή για την πρόληψη αξιόποινων πράξεων,
                        
                     
                           β)
                        
                        
                           για την προστασία των δικαιωμάτων και ελευθεριών τρίτων,
                        
                     
                           γ)
                        
                        
                           για την ορθή εκπλήρωση των καθηκόντων της Ευρωπόλ,
                        
                     
                           δ)
                        
                        
                           για την ορθή εκπλήρωση των καθηκόντων της Κοινής Εποπτικής Αρχής,
                        
                     λόγοι οι οποίοι υπερισχύουν των συμφερόντων του αιτούντος.
               5.   Εάν η Κοινή Εποπτική Αρχή τηρεί έγγραφο που έχει παραληφθεί από τρίτο μέρος ή που περιέχει πληροφορίες για τρίτο μέρος, διαβουλεύεται με τον τρίτο προκειμένου να εκτιμήσει κατά πόσον μπορεί να εφαρμοσθεί η εξαίρεση που προβλέπεται στην παράγραφο 4, εκτός εάν είναι σαφές ότι το έγγραφο δημοσιοποιείται ή όχι. Η πρόσβαση στα έγγραφα που λαμβάνονται από την Ευρωπόλ υπόκειται επίσης στις διατάξεις περί του απορρήτου του άρθρου 31, παράγραφος 1, της σύμβασης.
               6.   Εάν οι εξαιρέσεις καλύπτουν μόνο μέρη του ζητούμενου εγγράφου, τα υπόλοιπα μέρη του εγγράφου δημοσιοποιούνται.
               7.   Οι αιτήσεις πρόσβασης σε έγγραφο υποβάλλονται με οποιαδήποτε γραπτή μορφή συμπεριλαμβανομένης της ηλεκτρονικής, σε μία από τις επίσημες γλώσσες των οργάνων της ΕΕ και διατυπώνονται με ακρίβεια προκειμένου η Κοινή Εποπτική Αρχή να μπορεί να προσδιορίσει το έγγραφο. Ο αιτών δεν υποχρεούται να αιτιολογήσει την αίτηση.
               8.   Εάν η αίτηση δεν είναι επαρκώς σαφής, η Κοινή Εποπτική Αρχή ζητεί από τον αιτούντα να διευκρινίσει την αίτησή του και τον βοηθά.
               9.   Εάν με την αίτηση ζητείται ένα εξαιρετικά ογκώδες έγγραφο ή ένας πολύ μεγάλος αριθμός εγγράφων, η Κοινή Εποπτική Αρχή δικαιούται να προβαίνει σε άτυπες διαβουλεύσεις με τον αιτούντα προς εξεύρεση δίκαιης λύσης.
               10.   Η Κοινή Εποπτική Αρχή παρέχει πληροφορίες και βοήθεια στους πολίτες σχετικά με τον τρόπο και τον τόπο υποβολής αιτήσεων πρόσβασης σε έγγραφα.
               11.   Η Κοινή Εποπτική Αρχή καταχωρίζει ταχέως τις αιτήσεις πρόσβασης σε έγγραφο και αποστέλλει στους υποψηφίους βεβαίωση. Εντός 20 εργάσιμων ημερών από την καταχώριση της αίτησης, ο πρόεδρος της Κοινής Εποπτικής Αρχής είτε καθιστά διαθέσιμο το ζητούμενο έγγραφο και παρέχει πρόσβαση σύμφωνα με την παράγραφο 14 εντός της περιόδου αυτής, είτε, με γραπτή απάντηση, καθορίζει τους λόγους της ολικής ή μερικής άρνησης και πληροφορεί τον αιτούντα ότι δικαιούται να υποβάλει επιβεβαιωτική αίτηση σύμφωνα με την παράγραφο 13.
               12.   Σε εξαιρετικές περιπτώσεις, π.χ. εάν με την αίτηση ζητείται ένα εξαιρετικά ογκώδες έγγραφο ή εάν πρέπει να ζητηθεί η γνώμη τρίτου μέρους, το χρονικό διάστημα που προβλέπεται στην παράγραφο 11 μπορεί να παραταθεί κατά 20 εργάσιμες ημέρες, υπό την προϋπόθεση ότι ο αιτών ενημερώνεται εκ των προτέρων και ότι παρέχεται λεπτομερής αιτιολόγηση της παράτασης.
               13.   Στην περίπτωση ολικής ή μερικής άρνησης, ο αιτών μπορεί, εντός 20 εργάσιμων ημερών από την παραλαβή της απάντησης της Κοινής Εποπτικής Αρχής, να υποβάλει επιβεβαιωτική αίτηση ζητώντας από την Κοινή Εποπτική Αρχή να αναθεωρήσει τη θέση της.
               14.   Η πρόσβαση στα έγγραφα ασκείται είτε με επιτόπια εξέταση είτε με χορήγηση αντιγράφου, συμπεριλαμβανομένου, εφόσον διατίθεται, του ηλεκτρονικού αντιγράφου, ανάλογα με την προτίμηση του αιτούντος. Η δαπάνη παραγωγής και αποστολής αντιγράφων με περισσότερες από 20 σελίδες Α4 είναι δυνατόν να βαρύνει τον αιτούντα. Όμως η επιβάρυνση αυτή δεν υπερβαίνει το πραγματικό κόστος παραγωγής και αποστολής αντιγράφων. Η εξέταση επί τόπου, τα αντίγραφα με λιγότερες από 20 σελίδες Α4 και η άμεση πρόσβαση με ηλεκτρονική μορφή είναι δωρεάν.
               15.   Εάν ένα έγγραφο έχει ήδη γνωστοποιηθεί από την Κοινή Εποπτική Αρχή ή άλλο θεσμικό όργανο και ο αιτών έχει εύκολη πρόσβαση σε αυτό, η Κοινή Εποπτική Αρχή μπορεί να εκπληρώσει την υποχρέωσή της ενημερώνοντας τον αιτούντα με ποιον τρόπο μπορεί να αποκτήσει το ζητούμενο έγγραφο.».
            
         
               3)
            
            
               Το άρθρο 10, παράγραφος 2, αντικαθίσταται από τις εξής παραγράφους:
               «2.   Η έκθεση πεπραγμένων της Κοινής Εποπτικής Αρχής υποβάλλεται στην αρμόδια επιτροπή του Ευρωπαϊκού Κοινοβουλίου και διαβιβάζεται ταυτόχρονα στο Συμβούλιο.
               3.   Η Κοινή Εποπτική Αρχή δημοσιεύσει την έκθεση πεπραγμένων της.».
            
         Άρθρο 2
   Οι παρούσες τροποποιήσεις του εσωτερικού κανονισμού αρχίζουν να ισχύουν την επομένη ημέρα της έγκρισής του από το Συμβούλιο σύμφωνα με το άρθρο 24, παράγραφος 7, της σύμβασης (3).
   
      Βρυξέλλες, 26 Ιουνίου 2006
      
         
            Για την Κοινή Εποπτική Αρχή
         
         
            Ο Πρόεδρος
         
         Emilio ACED FÉLEZ
         
      
   
   
      (1)  ΕΕ C 316 της 27.11.1995, σ. 1.
   
      (2)  ΕΕ C 149 της 28.5.1999, σ. 1.
   
      (3)  Ο εσωτερικός κανονισμός εγκρίθηκε από το Συμβούλιο στις 4 Δεκεμβρίου 2006.